team india jr
టీమిండియా కుర్రాళ్ల విజయం
ముంబయి: యూత్‌ వన్డే అండర్‌-19 అయిదు మ్యాచ్‌ల సిరీస్‌లో ఇంగ్లండ్‌పై టీమిండియా కుర్రాళ్లు విజయం సాధించారు. నాలుగవ వన్డేలో టీమిండియా కుర్రాళ్లు ఇంగ్లండ్‌ను 230 పరుగుల భారీ తేడాతో ఓడించారు. మొదట బ్యాటింగ్‌ చేసిన భారత్‌కు చెందిన శుభం గిల్‌ 120 బంతులు ఆడి 160 పరుగులతో నాటౌట్‌గా నిలువగా,పృథ్వీషా 89 బంతులు ఆడి 105 పరుగులతో సెంచరీ సాధించడంతో 9 వికెట్ల నష్టానికి 382 పరుగుల మార్క్‌కు టీమిండియా చేరుకుంది.ఈ జోడి రెండవ వికెట్‌కు 164 బంతుల్లో 231 పరుగుల భారీ భాగస్వా మ్యం నెలకొల్పింది.తరవాత భారీ టార్గెట్‌ను చేధించేందుకు బరిలోకి దిగిన ఇంగ్లండ్‌ను బౌలర్లు చుట్టేశారు. కమలేశ్‌ నాగర్‌కోటీ 31 పరుగులిచ్చి 4 వికెట్లు,వివేకానంద తివారీ 20 పరుగులిచ్చి 3 వికెట్లు,శివమ్‌ మావీ 18 పరుగులిచ్చి 2 వికెట్లు ఈ ముగ్గురు కలిపి తొమ్మిది వికెట్లు పడగొట్ట డంతో ఇంగ్లండ్‌ జట్టు 152 పరుగులకే ఆలౌటైంది.ఈ విజయంతో భారత్‌ 3-1తో సిరీస్‌ కైవసం చేసుకుంది.
===========
టి20లో త్రిబుల్‌ సెంచరీ
న్యూఢిల్లీ: టి20లో ఏకంగా 300 పరుగులు చేశాడు ఒక కుర్రాడు. నిజంగా ఇది సంచలనమే. ఢిల్లీలోని లలిత్‌ పార్క్‌లో ఫ్రెండ్స్‌ ప్రీమి యర్‌ లీగ్‌లో మావీ లెవెన్‌,ఫ్రెండ్‌ లెవన్‌ జట్లు తలపడ్డాయి.మావీ లెవన్‌ తరుపున ఆడిన 21 సంవత్సరాల మోహిత్‌ అల్వాల్‌ పరుగుల సునామీ సృష్టించాడు. కేవలం 72 బంతుల్లో త్రిబుల్‌ సెంచరీ చేశాడు బౌలర్లను వూచకోత కోసిన అతడి ఇన్నింగ్స్‌లో 14 బౌండరీలు,39 సిక్సర్లు ఉన్నాయి.18వ ఓవర్‌ వద్ద అతడి వ్యక్తిగత స్కోరు 250.ఆ తరువాత 12 బంతుల్లోనే మోహిత్‌ 50 పరుగులు చేశాడు.ఆఖరి ఓవర్‌లో వరుసగా అయిదు బంతుల్లో అయిదు సిక్సర్లు బాది 34 పరుగులు రాబట్టాడు.దీంతో మావీ లెవన్‌ 416 పరుగులు చేసింది.టార్గెట్‌ చేధనకు దిగిన ఫ్రెండ్స్‌ లెవన్‌ 216 పరుగులు తేడాతో పరాజయం చెందింది.మోహిత్‌ అల్వాల్‌ ఢిల్లీ తరుపున 3 ఫస్ట్‌ క్లాస్‌ మ్యాచ్‌లు ఆడాడు.ఈ మూడు మ్యాచ్‌ల్లో అతడు చేసింది కేవలం 5 పరుగులే.